CELEX: 62013CN0461
Language: bg
Date: 2013-08-22 00:00:00
Title: Дело C-461/13: Преюдициално запитване, отправено от Bundesverwaltungsgerichts (Германия) на 22 август 2013 г. — Bund für Umwelt und Naturschutz Deutschland e.V./Федерална република Германия

30.11.2013   
            
            
               BG
            
            
               Официален вестник на Европейския съюз
            
            
               C 352/3
            
         Преюдициално запитване, отправено от Bundesverwaltungsgerichts (Германия) на 22 август 2013 г. — Bund für Umwelt und Naturschutz Deutschland e.V./Федерална република Германия
   (Дело C-461/13)
   2013/C 352/03
   Език на производството: немски
   
      Запитваща юрисдикция
   
   Bundesverwaltungsgericht
   
      Страни в главното производство
   
   
      Жалбоподател: Bund für Umwelt und Naturschutz Deutschland e.V.
   
      Ответник: Федерална република Германия
   
      Встъпила страна: Freie Hansestadt Bremen
   
      Преюдициални въпроси
   
   
               1.
            
            
               Следва ли член 4, параграф 1, буква а), подточка i) от Директива 2000/60/ЕО (1) на Европейския парламент и на Съвета от 23 октомври 2000 година за установяване на рамка за действията на Общността в областта на политиката за водите, последно изменена с Директива 2009/31/ЕО (2) на Европейския парламент и на Съвета от 23 април 2009 г., наричана по-нататък „Рамкова директива за водите“, да се тълкува в смисъл, че държавите членки са длъжни, освен по изключение, да откажат разрешение за проект, когато той може да доведе до влошаване на състоянието на повърхностни водни обекти, или в тази разпоредба става въпрос просто за поставяне на цел във връзка с управленското планиране?
            
         
               2.
            
            
               Следва ли понятието „влошаване на състоянието“ в член 4, параграф 1, буква а), подточка i) от Рамковата директива за водите да се тълкува в смисъл, че то включва само неблагоприятни промени, които водят до класифициране в по-нисък клас съгласно приложение V към директивата?
            
         
               3.
            
            
               При отрицателен отговор на втория въпрос, при какви предпоставки е налице „влошаване на състоянието“ по смисъла на член 4, параграф 1, буква а), подточка i) от Рамковата директива за водите?
            
         
               4.
            
            
               Следва ли член 4, параграф 1, буква а), подточки ii) и iii) от Рамковата директива за водите да се тълкува в смисъл, че държавите членки са длъжни, освен по изключение, да откажат разрешение за проект, когато той застрашава постигането на добро състояние на повърхностните води, съответно на добър екологичен потенциал и на добро химично състояние на повърхностните води към меродавния съгласно директивата момент или в тази разпоредба става въпрос просто за поставяне на цел във връзка с управленското планиране?
            
         
      (1)  ОВ L 327, стр. 1; Специално издание на български език, 2007 г., глава 15, том 6, стр. 193.
   
      (2)  Директива 2009/31/ЕО на Европейския парламент и на Съвета от 23 април 2009 година относно съхранението на въглероден диоксид в геоложки формации и за изменение на Директива 85/337/ЕИО на Съвета, директиви 2000/60/ЕО, 2001/80/ЕО, 2004/35/ЕО, 2006/12/ЕО и 2008/1/ЕО, и Регламент (ЕО) № 1013/2006 на Европейския парламент и на Съвета (ОВ L 140, стр. 114).